Sueca acollirà les proves per a joves futbolistes interessats a jugar en la lliga australiana - El Seis Doble
POBLACIONES » Sueca » Sueca acollirà les proves per a joves futbolistes interessats a jugar en la lliga australiana
L’Estadi Municipal Antonio Puchades de Sueca acollirà, els pròxims 24 i 25 d’agost, les proves per a joves futbolistes interessats a participar en el projecte Esportunitat Australia, de l’empresa Soccer Smart Spain, consistent en la selecció d’un grup de jugadors espanyols que viatjaran a Austràlia on jugaran en un equip semi professional i, a més, tindran la possibilitat d’obtindre un lloc treball adequat al seu currículum i experiència laboral. Un comité seleccionador, conformat per professionals amb experiència en lligues d’USA, Anglaterra, Austràlia i Nova Zelanda, triaran als 20 futbolistes que jugaran en distints equips de la PS4 National Premier Leagues, segona divisió del país oceànic, integrada per 91 clubs repartits en 8 divisions d’Austràlia i Nova Zelanda. “És un orgull per a Sueca ser una de les tres ciutats que acolliran estes proves, la qual cosa suposarà una gran oportunitat per als nostres futbolistes que tindran la probabilitat de ser un dels triats per a poder disfrutar d’esta magnífica experiència personal i professional”, ha explicat el regidor d’Esports, Vicent Baldoví.
Durant les proves, que es realitzaran també en Cullera, els dies 26 i 27, i València, el 28 i 29 d’agost, els aspirants se sotmetran a exàmens físics i esportius. Els interessats hauran de tindre nacionalitat espanyola i entre 18 i 30 anys. Els organitzadors assenyalen, a més, que en les proves es buscarà talent en general, no posicions de joc concretes. Els jugadors podran inscriure’s des de la web de Soccer Smart Spain (www.soccesmart.es).